
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1482 

16 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Δημοσίου προς τις Τρά¬ 
πεζες για πιστωτικές διευκολύνσεις προς αποκα¬ 
τάσταση των ζημιών από τις πλημμύρες της 21ης 
Απριλίου 2006 στο Δ.Δ Λειανοκλαδίου του Δήμου 

Λειανοκλαδίου του Νομού Φθιώτιδας. 1 

Ανακαθορισμός της κρατικής επιχορήγησης του 
Εθνικού Ιδρύματος Νεότητας για το οικονομικό 

έτος 2007. 2 

Ίδρυση Εκκλησιαστικού Γυμνασίου Κιλκίς και Εκ¬ 
κλησιαστικού Γυμνασίου Νεαπόλεως Θεσσαλο¬ 
νίκης. 3 

Εφαρμογή παρ. 8 του άρθρ. 23 του ν. 3526/2007 
για την καταβολή ειδικού επιπλέον βοηθήματος 
στους μισθωτούς της επιχείρησης «ΒΙΟΜΗΧΑΝΙΑ 
ΦΩΣΦΟΡΙΚΩΝ ΛΙΠΑΣΜΑΤΩΝ Α.Ε.». 4 


ΑΠΟΦΑΣΕΙ Σ 

Αριθμ. 2/23129/0025 (1) 


Παροχή της εγγύησης του Δημοσίου προς τις Τράπε¬ 
ζες για πιστωτικές διευκολύνσεις προς αποκατάστα¬ 
ση των ζημιών από τις πλημμύρες της 21ης Απριλίου 
2006 στο Δ.Δ Λειανοκλαδίου του Δήμου Λειανοκλα- 
δίου του Νομού Φθιώτιδας. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ Α' τ. 143/1995). 

2. Την υπ’ αριθμ. 37930/ΔΙΟΕ1264-ΦΕΚ Β' 1432/14.10.2005 
απόφαση του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

3. Την υπ’ αριθμ. 5708/ΠΕ/Α32/4.4.2007 κοινή απόφαση 
των Υπουργών Οικονομίας και Οικονομικών και ΠΕ.ΧΩ. 
ΔΕ και των Υφυπουργών Εσωτερικών, Δημοσίας Διοί¬ 
κησης και Αποκέντρωσης και Οικονομίας και Οικονο¬ 
μικών. 

4. Την απόφαση της Διυπουργικής Επιτροπής του 
άρθρου 5 του ν. 2322/1995 (Συνεδρίαση υπ’ αριθμ. 23/ 
20.7.2007), με την οποία παρασχέθηκε η σύμφωνη γνώμη 
της στον Υφυπουργό Οικονομίας και Οικονομικών για 


τη χορήγηση της εγγύησης του Ελληνικού Δημοσίου, 
αποφάσισε: 

Την παροχή της εγγύησης του Ελληνικού Δημοσίου 
προς τις Τράπεζες για τη χορήγηση δανείων, για την 
αποκατάσταση των ζημιών που προκάλεσαν οι πλημ¬ 
μύρες της 21ης Απριλίου 2006 στο Δ.Δ. Λειανοκλαδίου 
του Δήμου Λειανοκλαδίου του Νομού Φθιώτιδας με τους 
εξής όρους: 

• Χορήγηση δανείων επισκευής ή ανακατασκευής ή 
αυτοστέγασης ή αποπεράτωσης για την αποκατάσταση 
ζημιών κτιριακών εγκαταστάσεων. 

• Η συνολική διάρκεια των δανείων επισκευής ή ανα¬ 
κατασκευής ή αυτοστέγασης ή αποπεράτωσης ορίζεται 
σε 15 χρόνια. Η εξόφληση των δανείων θα πραγματο¬ 
ποιηθεί σε ισόποσες εξαμηνιαίες ή ετήσιες χρεολυτικές 
δόσεις, η πρώτη από τις οποίες θα καταβληθεί 24 μήνες 
μετά την υπογραφή της δανειστικής σύμβασης. 

• Η συνολική διάρκεια των δανείων επισκευής διατη¬ 
ρητέων ή παραδοσιακών κτιρίων, ορίζεται σε 25 χρό¬ 
νια. Η εξόφληση των δανείων θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί 24 μήνες μετά 
την υπογραφή της δανειστικής σύμβασης. 

• Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου 12μηνης διάρκειας 
της εκάστοτε τελευταίας εκδόσεως, που προηγείται 
χρονικά της έναρξης κάθε περιόδου εκτοκισμού των 
δανείων, προσαυξημένο κατά 30% χωρίς άλλη προ- 
σαύξηση για προμήθεια κλπ. επιδοτούμενο κατά 100% 
από το λογαριασμό του ν. 128/1975. 

• Για δάνεια μέχρι του ποσού των 3.000 € δεν απαι¬ 
τείται εγγραφή υποθήκης. 

• Για την ασφάλεια κάθε δανείου άνω των 3.000 €, θα 
εγγράφεται υπέρ της δανείστριας τράπεζας, υποθήκη 
επί του ακινήτου που θα επισκευάζεται ή θα ανακατα¬ 
σκευάζεται από το προίον του δανείου ή αντ’ αυτού 
επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει 
το ασφαλιζόμενο δάνειο. Η υποθήκη μπορεί επίσης να 
μεταφέρεται εκ των υστέρων σε άλλο ακίνητο αντί¬ 
στοιχης αξίας. 

Σε περίπτωση που οι πρωτοφειλέτες δεν εξοφλή¬ 
σουν τις ληξιπρόθεσμες δόσεις τους ή μέρος αυτών, οι 
Τράπεζες αφότου παρέλθει ένα τρίμηνο από τη λήξη 
κάθε δόσης και προκειμένου να εξοφληθούν από το 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δημόσιο οι εγγυημένες απαιτήσεις τους, οφείλουν να 
υποβάλλουν τα δικαιολογητικά που ορίζονται στην υπ’ 
αριθμ. 478/4.1.2006 - ΦΕΚ 16/τ.Β"/13.1.2006 απόφαση του 
Υπουργού Οικονομίας και Οικονομικών. 

Οι Τράπεζες θα πρέπει να επιδιώκουν, μέσα στον ανω¬ 
τέρω οριζόμενο χρόνο των τριών (3) μηνών, για τον 
οποίο το Δημόσιο καλύπτει με την εγγύησή του τους 
τόκους υπερημερίας, την είσπραξη από τους πρωτο- 
φειλέτες των ληξιπρόθεσμων εγγυημένων δόσεων, με 
την ίδια επιμέλεια που δείχνουν και για τα δάνεια που 
χορηγούν χωρίς την εγγύηση του Δημοσίου. 

Το Ελληνικό Δημόσιο, ως εγγυητής αναλαμβάνει την 
υποχρέωση εξόφλησης των εγγυημένων απαιτήσεων 
των Τραπεζών που θα περιλαμβάνουν το ανεξόφλητο 
εγγυημένο ποσό κεφαλαίου, τους ανεξόφλητους τόκους 
μέχρι τρίμηνο και τέλος, τα έξοδα επίδοσης της αναγ¬ 
γελίας κλεισίματος λογαριασμού. 

Οι δανείστριες Τράπεζες υποχρεούνται να υποβάλ¬ 
λουν στο Γενικό Λογιστήριο του Κράτους - Δ.25-Δ': 

1. Κάθε μήνα, σε ηλεκτρονική μορφή, κατάσταση στην 
οποία να αναφέρονται τα δάνεια που χορηγήθηκαν τον 
προηγούμενο μήνα με τα παρακάτω στοιχεία: 

• Κωδικός Τράπεζας. 

• Αριθμός λογαριασμού. 

• Υποκατάστημα. 

• Επώνυμο δανειολήπτη. 

• Όνομα δανειολήπτη. 

• Α.Φ.Μ. δανειολήπτη. 

• Κωδικός Δ.Ο.Υ. 

• Δ.Ο.Υ. 

• Αρχική κοινή υπουργική απόφαση. 

• Ημερομηνία αρχικής κοινής υπουργικής απόφα¬ 
σης. 

• Τροποποιητική κοινή υπουργική απόφαση. 

• Ημερομηνία τροποποιητικής κοινής υπουργικής από¬ 
φασης. 

• Απόφαση εγγύησης. 

• Ημερομηνία απόφασης. 

• Αριθμός σύμβασης. 

• Ημερομηνία σύμβασης. 

• Εγκριθέν κεφάλαιο δανεισμού. 

• Ημερομηνία εκταμίευσης. 

• Ποσό εκταμίευσης. 

• Ποσοστό εγγυημένου δανείου. 

• Διάρκεια δανείου. 

• Συνολικός αριθμός δόσεων. 

• Ενυπόθηκη διασφάλιση. 

• Λοιπές ασφάλειες. 

• Ύψος εμπράγματων ασφαλειών. 

• Είδος εμπράγματων ασφαλειών. 

2. Κάθε τρίμηνο, κατάσταση στην οποία να αναφέ- 
ρονται τα ανεξόφλητα υπόλοιπα, με διαχωρισμό ανά 
απόφαση εγγύησης. 

Ο έλεγχος της εφαρμογής των διατάξεων της παρού¬ 
σας απόφασης, καθώς και η αντιμετώπιση στα πλαίσια 
αυτής των προβλημάτων που θα ανακύπτουν κατά την 
υλοποίηση, ανατίθεται στη Διεύθυνση Κίνησης Κεφαλαί¬ 
ων, Εγγυήσεων, Δανείων και Αξιών (Γ.Λ.Κ. - Δ.25). 

Από τις διατάξεις της παρούσας απόφασης προκα- 
λείται δαπάνη, η οποία δεν είναι δυνατόν να προσδι- 
ορισθεί σε περίπτωση κατάπτωσης της εγγύησης του 


Δημοσίου και θα καλυφθεί από τον ειδικό λογαριασμό 
ΘΒ 1301000230000000002340396 «Γ.Λ.Κ. Δ25 -Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυ- 
ήσει του Ελληνικού Δημοσίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 86846/ΙΒ/205 (2) 

Ανακαθορισμός της κρατικής επιχορήγησης του Εθνι¬ 
κού Ιδρύματος Νεότητας για το οικονομικό έτος 2007. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Του ν. 2362/1995 για το «Δημόσιο Λογιστικό». 

2. Το άρθρο 2 του ν. 338/1976 «Περί καθορισμού επι¬ 
χορήγησης του Εθνικού Ιδρύματος Νεότητας». 

3. Το π.δ. 434/1991 (ΦΕΚ 159/Α'/1991) «Περί μεταφοράς 
αρμοδιοτήτων και ελέγχου του Ε.Ι.Ν. από το Υπουργείο 
Πολιτισμού στο Υπουργείο Εθνικής Παιδείας και Θρη¬ 
σκευμάτων». 

4. Τον Τακτικό Προϋπολογισμό του οικονομικού έτους 
2007. 

5. Την υπ’ αριθμ. 14214/ΙΒ/29/6.2.2007 (ΦΕΚ 190/14.2.2007 
τ.Β') απόφαση καθορισμού της κρατικής επιχορήγησης 
του Ε.Ι.Ν. για το οικονομικό έτος 2007. 

6. Την υπ’ αριθμ. 2/21631/00 19 36/24.4.2007 απόφαση 
του ΓΛΚ με την οποία εγκρίθηκε πρόσθετη πίστωση 
400.000,00 € στον ΚΑΕ 2554 του Φ.19-240 «Επιχορήγηση 
στο ΕθνικόΊδρυμα Νεότητος» σε ποσοστό 100%, για την 
αντιμετώπιση δαπανών σίτισης των σπουδαστών των 
φοιτητικών εστιών. 

7. Το γεγονός ότι από τις διατάξεις της απόφασης 
αυτής προκαλείται κατ’ ανώτατο όριο δαπάνη σε βάρος 
του Προϋπολογισμού του ΥΠΕΠΘ για το οικονομικό έτος 
2007 ύψους 40.400.000,00 €. 

8. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/14.10.2005) απόφαση καθορισμού αρμοδιοτήτων 
των Υφυπουργών Οικονομίας και Οικονομικών, όπως 
τροποποιήθηκε με την υπ’ αριθμ. 5733/ΔΙΟΕ 179/2006 
(ΦΕΚ Β204), όμοια απόφαση, αποφασίζουμε: 

Ανακαθορίζουμε την κρατική επιχορήγηση προς 
το ΕθνικόΊδρυμα Νεότητας (Ε.Ι.Ν.) για το οικονομικό 
έτος 2007, εγγεγραμμένης στον Προϋπολογισμό του 
οικονομικού έτους 2007 πίστωσης στον ΚΑΕ 2554 
του Ειδικού Φορέα 19 - 240 από 40.000.000,00 €, σε 
40.400.000,00 €. 

Για την ανωτέρω δαπάνη έχουν εγγράφει πιστώσεις 
ύψους 40.400.000,00 € στον τακτικό προϋπολογισμό 
του ΥΠΕΠΘ οικονομικού έτους 2007 στον ΚΑΕ 2554 
του Φ.19-240. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 87364/Α2 (3) 

Ίδρυση Εκκλησιαστικού Γυμνασίου Κιλκίς και Εκκλησι¬ 
αστικού Γυμνασίου Νεαπόλεως Θεσσαλονίκης. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 19 και του άρθρου 20 παρ. 1, του 
ν. 3432/2006 (ΦΕΚ 14 τ.Α'), «Δομή και λειτουργία της 
Εκκλησιαστικής Εκπαίδευσης». 

β) Του άρθρου 1 του ν. 2525/1997 (ΦΕΚ 188 τ.Α'), «Ενιαίο 
Λύκειο, πρόσβαση των αποφοίτων του στην Τριτοβάθμια 
Εκπαίδευση, αξιολόγηση του εκπαιδευτικού έργου και 
άλλες διατάξεις». 

γ) Του άρθρου 8 του ν. 1566/1985 (ΦΕΚ 167 τ.Α'), «Δομή 
και λειτουργία της πρωτοβάθμιας και δευτεροβάθμιας 
εκπαίδευσης και άλλες διατάξεις», σε συνδυασμό με το 
άρθρο 11 του ν. 1966/1991 (ΦΕΚ 147 τ.Α'), «Μεταγραφές 
φοιτητών ΑΕΙ, σπουδαστών ΤΕΙ και άλλες διατάξεις». 

δ) Του άρθρου 56 του ν. 1566/1985 (ΦΕΚ 167 τ.Α') σε συν¬ 
δυασμό με τις διατάξεις του άρθρου 6 του ν. 2043/1992 
(ΦΕΚ 79 τ.Α') και του άρθρου 2 του ν. 1304/1982 (ΦΕΚ 
144 τ.Α') και των σχετικών αποφάσεων καθορισμού των 
περιοχών αρμοδιότητας των Διευθύνσεων και Γ ραφείων 
Δευτεροβάθμιας Εκπαίδευσης. 

ε) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα [π.δ. 63/2005 
(ΦΕΚ 98 τ.Α')]. 

στ) Του π.δ. 81/2002 (ΦΕΚ 57 τ.Α') «Συγχώνευση των 
Υπουργείων Εθνικής Οικονομίας και Οικονομικών». 

2. Την υπ’ αριθμ. 37876/ΣΤ5/26.4.2004 κοινή απόφαση 
του Πρωθυπουργού και της Υπουργού Εθνικής Παιδείας 
και θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και θρη¬ 
σκευμάτων» (ΦΕΚ 608 τ.Β'). 

3. Την υπ’ αριθμ. 37930/ΔΙΟΕ. 1264/14.10.2005 κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ 
1432 τ.Β'), όπως ισχύει, μετά την τροποποίησή της από 
την υπ’ αριθμ. 5733/ΔΙΟΕ 179/2006 (ΦΕΚ Β 204), όμοια 
απόφαση. 

4. Το υπ’ αριθμ. 283/5.6.2007 αίτημα του Γ ενικού Εκκλη¬ 
σιαστικού Λυκείου Κιλκίς και τη συνοδευτική σε αυτό 
αλληλογραφία. 

5. Την υπ’ αριθμ. 4/7.6.2007 γνωμοδότηση του Επο¬ 
πτικού Συμβουλίου Δευτεροβάθμιας Εκκλησιαστικής 
Εκπαίδευσης (θέμα 2ο). 

6. Το υπ’ αριθμ. 594/12.6.2007 αίτημα της Ιεράς Μητρο- 
πόλεως Νεαπόλεως και Σταυρουπόλεως και τη συνο¬ 
δευτική σε αυτό αλληλογραφία. 

7. Την υπ’ αριθμ. 5/21.6.2007 γνωμοδότηση του Επο¬ 
πτικού Συμβουλίου Δευτεροβάθμιας Εκκλησιαστικής 
Εκπαίδευσης (θέμα 2ο). 

8. Το γεγονός ότι, από τις διατάξεις της απόφασης 
αυτής προκαλείται δαπάνη σε βάρος του Κρατικού 
προϋπολογισμού ύψους 27.720 ΕΥΡΩ περίπου ετησί- 
ως, (13.160 € για το Εκκλησιαστικό Γυμνάσιο Κιλκίς και 
14.560 € για το Εκκλησιαστικό Γ υμνάσιο Νεαπόλεως) η 
οποία για το τρέχον οικονομικό έτος περιορίζεται στο 
ποσό των 13.860 ΕΥΡΩ περίπου, (6.580 € για το Εκκλη¬ 


σιαστικό Γ υμνάσιο Κιλκίς και 7.280 € για το Εκκλησια¬ 
στικό Γ υμνάσιο Νεαπόλεως). Η δαπάνη αυτή τόσο κατά 
το τρέχον οικονομικό έτος όσο και κατά τα επόμενα 
οικονομικά έτη θα αντιμετωπισθεί από τις πιστώσεις του 
προϋπολογισμού του ΥΠΕΠΟ (Ειδ.Φ. 19-230, Κ.Α.Ε. 824, 
831, 832,1111,1231,1512, και 2224), αποφασίζουμε: 

1. Ιδρύεται από το σχολικό έτος 2007-2008 Εκκλησια¬ 
στικό Γ υμνάσιο Κιλκίς με έδρα το Κιλκίς. 

2. Ιδρύεται από το σχολικό έτος 2007-2008 Εκκλησια¬ 
στικό Γ υμνάσιο Νεαπόλεως Θεσσαλονίκης με έδρα τη 
Νεάπολη Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΚΑΛΟΣ 

-♦- 

Αριθμ. 30460 (4) 

Εφαρμογή παρ. 8 του άρθρ. 23 του ν. 3526/2007 για την 
καταβολή ειδικού επιπλέον βοηθήματος στους μι¬ 
σθωτούς της επιχείρησης «ΒΙΟΜΗΧΑΝΙΑ ΦΩΣΦΟΡΙ¬ 
ΚΩΝ ΛΙΠΑΣΜΑΤΩΝ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του π.δ. 63/2005 «Κωδικοποίηση Νομο¬ 
θεσίας για την Κυβέρνηση και τα Κυβερνητικά Όργανα» 
(ΦΕΚ 98/Α'/22.4.2005). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α'/16.6.1989). 

3. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α'/6.11.2001). 

4. Τη διάταξη του άρθρ. 23 παρ 8 του ν. 3526/2007 
«Παραγωγή και διάθεση προϊόντων αρτοποιίας και συ¬ 
ναφείς διατάξεις» (ΦΕΚ 24/Α'/9.2.2007). 

5. Την υπ’ αριθμ. 80029/11.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(Φ.Ε.Κ. 783/Β'/17.5.2007). 

6. Τις υπ’ αριθμ. 561/11/27.2.2007 και 908/16/27.3.2007 
αποφάσεις του Δ.Σ. του ΟΑΕΔ, που μας υποβλήθηκαν 
με τα υπ’ αριθμ. Β108315/1.3.2007 και Β112011/30.3.2007 
έγγραφά του αντίστοιχα. 

7. Το γεγονός ότι από τις διατάξεις της παρούσας 
υπουργικής απόφασης προκαλείται δαπάνη σε βά¬ 
ρος του Κρατικού Προϋπολογισμού και ως εκ τούτου 
εμπίπτει στις διατάξεις της παρ. 3 του άρθρου 22 του 
ν. 2362/1995, αποφασίζουμε: 

Τη χορήγηση ειδικού επιπλέον βοηθήματος στους μι¬ 
σθωτούς της επιχείρησης «ΒΙΟΜΗΧΑΝΙΑ ΦΩΣΦΟΡΙΚΩΝ 
ΛΙΠΑΣΜΑΤΩΝ ΑΈ» με τους εξής όρους και προϋποθέ¬ 
σεις: 

Α. ΔΙΚΑΙΟΥΧΟΙ 

1. Οι εργαζόμενοι της επιχείρησης που απασχολούνται 
στο εργοστάσιο Θεσσαλονίκης των οποίων η σύμβαση 
εργασίας καταγγέλθηκε από 4.12.2006 μέχρι και 31.1.2007 
και δεν έχουν ήδη συμπληρωμένες τις προϋποθέσεις 

πλήρους συνταξιοδότησης από τον κύριο ασφαλιστικό 
τους φορέα. 

2. Οι εργαζόμενοι της επιχείρησης που θα συνεχίσουν 
να εργάζονται μετά την 31.1.2007 στο εργοστάσιο Θεσ¬ 
σαλονίκης της Β.Φ.Λ. Α.Ε. καθώς και όσοι μετακινηθούν 
στο εργοστάσιο της Καβάλας και απολυθούν για λόγο 
μη οφειλόμενο σε υπαιτιότητά τους ή παραιτηθούν μέσα 
σε έξι μήνες από την έναρξη ισχύος του ν. 3526/2007, 
δηλαδή στο διάστημα από 9.2.2007 έως 9.8.2007. 

3. Οι εργαζόμενοι που θα συνεχίσουν να εργάζονται στο 
εργοστάσιο Θεσσαλονίκης της Β.Φ.Λ. Α.Ε. και μετά την 
παρέλευση της προαναφερόμενης εξάμηνης προθεσμίας 
αποκλειστικά για να θέσουν σε ασφαλή μακροχρόνια 
κράτηση τις εγκαταστάσεις και παραγωγικές μονάδες 
του εργοστασίου Θεσσαλονίκης καθώς και να προσφέ¬ 
ρουν τις αναγκαίες προς τούτο οικονομικές και διοικη¬ 
τικές υπηρεσίες, εφόσον υποβάλλουν σχετική Υπεύθυνη 
Δήλωση - αίτηση εντός μηνός από την απόλυσή τους. 

Β. ΔΙΚΑΙΟΛΟΓΙ-ΠΊΚΑ 

1. Έγγραφο καταγγελίας σύμβασης εργασίας ή έγ¬ 
γραφο δήλωσης παραίτησης του δικαιούχου από την 
επιχείρηση (ανάλογα την περίπτωση). 

2. Βεβαίωση καταβολής νόμιμης αποζημίωσης θεωρημένη 
από το αρμόδιο Σώμα Επιθεώρησης Εργασίας (Σ.Ε.Π.Ε). 

3. Βεβαίωση της ΒΙΟΜΗΧΑΝΙΑΣ ΦΩΣΦΟΡΙΚΩΝ ΛΙΠΑ¬ 
ΣΜΑΤΩΝ Α.Ε. για τυχόν πέραν της νόμιμης αποζημίωσης 
καταβληθέν ποσό κατά την καταγγελία της σύμβασης 
της εργασίας. 

Γ. ΥΨΟΣ ΒΟΗΘΗΜΑΤΟΣ 

Το βοήθημα της παρούσας απόφασης καταβάλλεται 
από τον ΟΑΕΔ και υπολογίζεται ως εξής: 

- Για ποσό νόμιμης αποζημίωσης μέχρι 15.000 ευρώ 
ισούται με το 100% της νόμιμης αποζημίωσης. 

- Για ποσό νόμιμης αποζημίωσης από 15.001 ευρώ μέ¬ 
χρι 20.000 ευρώ ισούται με το 80% της νόμιμης απο¬ 
ζημίωσης. 

- Για ποσό νόμιμης αποζημίωσης από 20.001 ευρώ μέ¬ 
χρι 30.000 ευρώ ισούται με το 70% της νόμιμης απο¬ 
ζημίωσης. 

- Για ποσό νόμιμης αποζημίωσης από 30.001 ευρώ 
μέχρι 40.000 ευρώ ισούται με το 60% της νόμιμης απο¬ 
ζημίωσης. 

- Για ποσό νόμιμης αποζημίωσης από 40.001 ευρώ 
μέχρι 50.000 ευρώ ισούται με το 50% της νόμιμης απο¬ 
ζημίωσης. 

- Για ποσό νόμιμης αποζημίωσης από 50.001 ευρώ μέ¬ 
χρι 60.000 ευρώ ισούται με το 45% της νόμιμης απο¬ 
ζημίωσης. 


- Για ποσό νόμιμης αποζημίωσης από 60.001 ευρώ 
μέχρι 70.000 ευρώ ισούται με το 40%της νόμιμης απο¬ 
ζημίωσης. 

- Για ποσό νόμιμης αποζημίωσης από 70.001 ευρώ μέ¬ 
χρι 80.000 ευρώ ισούται με το 35% της νόμιμης απο¬ 
ζημίωσης. 

- Για ποσό νόμιμης αποζημίωσης πάνω από 80.001 
ευρώ ισούται με το 20% της νόμιμης αποζημίωσης. 

Από το άνω βοήθημα του ΟΑΕΔ αφαιρείται το ποσό 
εκείνο που η επιχείρηση Β.Φ.Λ. Α.Ε έχει καταβάλει πέραν 
της νόμιμης αποζημίωσης κατά το χρόνο καταγγελίας 
της σύμβασης εργασίας. 

Δ. ΤΟΠΟΣ ΥΠΟΒΟΛΗΣ ΑΙΤΗΣΗΣ - ΠΡΟΘΕΣΜΙΕΣ 

Το βοήθημα καταβάλλεται στο δικαιούχο από την αρ¬ 
μόδια Υπηρεσία Παροχών, του ΟΑΕΔ του τόπου κατοι¬ 
κίας του, ύστερα από σχετική δήλωση - αίτησή του. 

Η αίτηση του ενδιαφερομένου υποβάλλεται μέσα στο 
χρονικό διάστημα από 9.2.2007 μέχρι και 9.5.2007 για τη 
περίπτωση 1 των δικαιούχων, ενώ για τις περιπτώσεις 
2 και 3 των δικαιούχων η αίτηση του ενδιαφερομένου 
υποβάλλεται μέσα σε ένα (1) μήνα από την απόλυση ή 
παραίτησή του. 

Ε. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ ΟΑΕΔ και 
δικαιούχου επιλύεται σε πρώτο βαθμό από την Επιτροπή 
Επίλυσης Ασφαλιστικών Διαφορών της Δ/νσης Ασφά¬ 
λισης της Διοίκησης του ΟΑΕΔ και σε δεύτερο βαθμό 
από το Δ.Σ. του Οργανισμού. 

ΣΤ. ΥΨΟΣ ΔΑΠΑΝΗΣ 

Η εφάπαξ δαπάνη που προκαλείται από την καταβο¬ 
λή του επιπλέον βοηθήματος στους εργαζόμενους της 
Β.Φ.Λ. Α.Ε. υπολογίζεται στα 4.300.000,00 ευρώ περίπου 
και καλύπτεται από τον τακτικό Κρατικό Προϋπολογι¬ 
σμό. 

Η δαπάνη αυτή θα βαρύνει τον ΚΑΕ 0651 του προϋ¬ 
πολογισμού του ΟΑΕΔ του έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΡΑΣΙΜΟΣ ΓΙΑΚΟΥΜΑΤΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΑΙΕΥΘΥΝΣΗ: Κιΐΐρ://νννννν· 0 ΐ.αΓ - ?-Γίΐ3ίΙ: νν6ί)ΐπ35ΐ6Γ.£ί(α)&ΐ·αΓ 




